Document ID: 32013D0249

KOMISIJOS ĮGYVENDINIMO SPRENDIMAS
2013 m. gegužės 27 d.
kuriuo iš dalies keičiamas Sprendimas 2009/852/EB dėl pereinamojo laikotarpio priemonių pagal Europos Parlamento ir Tarybos reglamentus (EB) Nr. 852/2004 ir (EB) Nr. 853/2004, taikomų reikalavimų neatitinkančio žalio pieno perdirbimui tam tikrose Rumunijos pieno perdirbimo įmonėse, ir dėl tokių įmonių struktūros reikalavimų
(pranešta dokumentu Nr. C(2013) 2803)
(Tekstas svarbus EEE)
(2013/249/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 853/2004, nustatantį konkrečius gyvūninės kilmės maisto produktų higienos reikalavimus (1), ypač į jo 9 straipsnio pirmą pastraipą,
kadangi:
(1)
Komisijos sprendimu 2009/852/EB (2) leidžiama iki 2013 m. gruodžio 31 d. Reglamento (EB) Nr. 853/2004 III priedo IX skirsnio I skyriaus II ir III poskyriuose nustatytų reikalavimų netaikyti Rumunijos pieno perdirbimo įmonėms, išvardytoms minėto sprendimo II priede ir III priede;
(2)
pagal Sprendimą 2009/852/EB, tam tikroms to sprendimo II priede išvardytoms pieno perdirbimo įmonėms leidžiama perdirbti reikalavimų neatitinkantį pieną atskirose gamybos linijose;
(3)
2013 m. vasario 15 d. Rumunija nusiuntė Komisijai peržiūrėtą ir atnaujintą tokių pieno perdirbimo įmonių sąrašą;
(4)
tame peržiūrėtame ir atnaujintame sąraše įmonė Nr. L35 SC DANONE PDPA ROMANIA SRL buvo pašalinta iš II priedo ir jai buvo leista perdirbti tik reikalavimus atitinkantį pieną, skirtą pateikti ES rinkai;
(5)
įmonei Nr. MM 1795 SC CALITATEA SRL buvo leista perdirbti ir reikalavimus atitinkantį, ir ir jų neatitinkantį žalią pieną, todėl ji turėtų būti pašalinta iš II priedo ir perkelta į to paties sprendimo III priedą;
(6)
šiuo metu Sprendimo 2009/852/EB III priede išvardytos 17 įmonių buvo išbrauktos, nes joms yra leista pateikti pieno produktus Sąjungos vidaus rinkai, kadangi jos naudoja tik reikalavimus atitinkantį pieną. Šios įmonės buvo išvardytos Sprendimo 2009/852/EB III priedo lentelėje eilutėse, pažymėtose šiais numeriais: 1 (AB 641 SC BIOMILK SRL), 6 (L78 SC ROMFULDA PROD SRL), 9 (BN 2399 SC CARMO-LACT PROD SRL), 13 (L140 S.C. CARMOLACT SRL), 29 (CT 30 EASTERN EUROPEAN FOODS SRL), 40 (L124 SC PRIMULACT SRL, jos pavadinimas buvo pakeistas: SC LACTATE HARGHITA SA), 41 (HR119 BOMILACT SRL), 42 (HR 625 LACTIS SRL), 43 (HR 213 PAULACT SA), 45 (IS 1540 PROMILCH SRL), 46 (L18 S.C. EUROCHEESE SRL), 56 (L121 SC MIRDATOD PROD SRL), 69 (SM 4189 PRIMALACT SRL), 70 (L5 SC NIRO SERV COM SRL), 74 (SV 1562 BUCOVINA SA SUCEAVA), 81 (L80 SC INDUSTRIAL MARIAN SRL) ir 82 (VN 231 VRANLACT SA);
(7)
be to, šiuo metu Sprendimo 2009/852/EB III priede išvardytos 7 įmonės buvo uždarytos, todėl turėtų būti pašalintos iš šio sąrašo. Šios įmonės buvo išvardytos Sprendimo 2009/852/EB III priedo lentelėje eilutėse, pažymėtose šiais numeriais: 26 (CT 225 MIH PROD SRL), 28 (CT 258 BINCO LACT SRL), 30 (CT 15 SC NIC COSTI TRADE SRL), 32 (L82 SC TOTALLACT GROUP SA), 33 (DJ80 SC DUVADI PROD COM SRL), 75 (SV 1888 SC TOCAR PROD SRL) ir 76 (SV 4909 SC ZADA PROD SRL);
(8)
šešios Rumunijos įmonės paprašė pirmą kartą būti įtrauktos į Sprendimo 2009/852/EB III priedo sąrašą. Šios įmonės buvo įterptos į sąrašą numeriu 8 (L 185 SC SIMCODRIN COM SRL), 17 (L 83 SC KAZAL SRL), 45 (L169 SC DOBREAN SRL), 46 (L152 AGROTRANSCOMEX SRL), 61 (L199 SC LACTO-BOROAIA SRL) ir 40 (L 189 SC CALITATEA SRL);
(9)
todėl Sprendimas 2009/852/EB turėtų būti atitinkamai iš dalies pakeistas;
(10)
šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2009/852/EB II ir III priedai pakeičiami šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje 2013 m. gegužės 27 d.

Labels: 18
17